
Tisztelt Képviselő-testület!
Az elektronikus közbeszerzés részletes szabályairól szóló 424/2017. (XII. 19.) Korm. rendelet 6. § (11) bekezdésében foglaltak szerint ajánlatkérőnek közbeszerzési szabályzatában meg kell határoznia a nevében eljáró regisztrációra jogosultak körét, valamint a jogosultságokat.
A rendelkezések figyelembe vételével javaslom Martfű Város Önkormányzata Közbeszerzési Szabályzatának kiegészítését az alábbi pontokkal:
5.3.5.1. A közbeszerzési bizottság elnöke jogosult az EKR-ben történő regisztrációra, valamint Martfű Város Önkormányzata, mint ajánlatkérő nevében a szervezeti super user jogosultság gyakorlására.
5.3.5.2. A közbeszerzési bizottság elnöke jogosult a közreműködő felelős akkreditált közbeszerzési tanácsadót az EKR-ben az adott eljáráshoz elektronikusan hozzárendelni.  
[bookmark: _GoBack]Szükséges továbbá az 5.3.1.1. és  5.3. 1.2. pontokban a Városfejlesztési és Üzemeltetési Iroda megnevezést Műszaki Iroda megnevezésre módosítani, tekintettel a Polgármesteri Hivatal SZMSZ-ben foglaltakra.
A módosított közbeszerzési szabályzat előterjesztésem melléklete.
Kérem előterjesztésem megvitatását és az alábbi határozati javaslat elfogadását.
Határozati javaslat:
Martfű Város Önkormányzata Képviselő- testülete
……../2018. ( ….. ) határozata Martfű Város Önkormányzata Közbeszerzési Szabályzatának módosításáról
Martfű Város Önkormányzata Képviselő- testülete megtárgyalta Martfű Város Önkormányzata Közbeszerzési Szabályzatának módosítására vonatkozó előterjesztést és az alábbiak szerint döntött:
A Képviselő- testület elfogadja Martfű Város Önkormányzata Közbeszerzési Szabályzatának módosítását  e határozat melléklete szerint.
A módosított közbeszerzési szabályzat 2018. december 1-jén lép hatályba.
    Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben. 
3. Polgármesteri Hivatal Műszaki Iroda helyben
4. Pénzügyi és Adóügyi Iroda

Martfű, 2018. november 21.
                                                                 Dr. Papp Antal
                                                                 polgármester
Látta: Szász Éva
            jegyző

